open-index/open-wikipedia-markdown huggingface dataset:
Καστέλλο ντι Σερραβάλλε (Μπόζα)

Το **Καστέλλο ντι Σερραβάλλε**, επίσης γνωστό ως **Καστέλλο Μαλασπίνα**, είναι παλαιό κάστρο στη Μπόζα, χωριό της Σαρδηνίας.

## Ιστορία
Το κάστρο έλαβε την ονομασία του από τον λόφο επί της κορυφής του οποίου ανεγέρθηκε από την παλαιά τοσκανική οικογένεια των Μαλασπίνα, κατά την διάρκεια του 13ου αιώνα. Ευρίσκεται επί της κορυφής του λόφου Σερραβάλλε, ενώ είναι προσβάσιμο μέσω απότομων και μεγάλης απόστασης σκαλοπατιών.

Εντός του προαυλίου χώρου του, ευρίσκεται η μικρού μεγέθους Εκκλησία Νόστρα Σινιόρα ντε Σος Ρένιος Άλτος, η οποία αποτελούσε παλατινό παρεκκλήσιο του κάστρου. Στο εσωτερικό αυτής, ανευρέθηκαν σειρά τοιχογραφιών χρονολογούμενων από τον 14ο αιώνα.

## Δείτε επίσης
* Μπόζα
* Μαλασπίνα
* Εκκλησία Νόστρα Σινιόρα ντε Σος Ρένιος Άλτος

## Παραπομπές


## Εξωτερικός σύνδεσμοι

* 

Κατηγορία:Κτίρια και κατασκευές στη Μπόζα
Κατηγορία:Κάστρα στην Επαρχία του Οριστάνο
Κατηγορία:Ρομανική αρχιτεκτονική στη Σαρδηνία
Κατηγορία:Κατοικίες των Μαλασπίνα
Ζωή Λιβανίου

Η **Ζωή Λιβανίου** είναι ελληνίδα πολιτικός όπου στις εκλογές του Σεπτεμβρίου 2015 εκλέχτηκε για πρώτη φορά Βουλευτής με τον ΣΥ.ΡΙΖ.Α.

## Βιογραφικό
Η Ζωή Λιβανίου γεννήθηκε το 1957 στην Χαλκίδα όπου και κατοικεί. Παιδί πολύτεκνης οικογένειας από γονείς εργάτες γης. Είναι παντρεμένη με τον Παρασκευά Γκίκα.

Εργάστηκε ως πωλήτρια σε καταστήματα, βοηθός μάγειρα σε τουριστικά νησιά και βιομηχανική εργάτρια. Δημιούργησε την δική της επιχείρηση εστίασης στην Χαλκίδα, την οποία έκλεισε πριν από λίγα χρόνια. Έχει εκδώσει δύο βιβλία "Ληλάντιο πέρασμα μιας μικρής Ζωής" (μικρά αφηγήματα για την ζωή στον τόπο της) και "Για τη Ζωή... Τίποτα" (ποιητική συλλογή). 

Είναι μέλος σε πολιτιστικούς και περιβαλλοντικούς συλλόγους, κινήματα πολιτών και δίκτυα αλληλεγγύης. Έχει διατελέσει μέλος σε αρκετές διοικήσεις, μεταξύ των οποίων  η Δημοτική Επιχείρηση Πολιτισμού και Ανάπτυξης Χαλκίδας και το  σωματείο καταστηματαρχών, εστίασης αναψυχής και ψυχαγωγίας "Ξένιος Ζεύς". Έχει υπάρξει ιδρυτικό μέλος στους πολιτιστικούς συλλόγους "Θέατρο Χαλκίδας" και "Η Άνοιξη" καθώς και μέλος των διοικήσεων τους.

Ήταν μέλος του Συνασπισμού από την ίδρυση του και στη συνέχεια μέλος του ΣΥΡΙΖΑ και μέλος του νομαρχιακού γραφείου Εύβοιας. 

## Εξωτερικοί σύνδεσμοι
* Βιογραφικό στη σελίδα της Βουλής των Ελλήνων

Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Ευβοίας
Καρνοσίνη

thumb|250px|Η χημική δομή της καρνοσίνης
H **καρνοσίνη** (β-αλανυλ-L-ιστιδίνη) είναι ένα διπεπτίδιο που προέρχεται από συνένωση αλανίνης και ιστιδίνης. Βρίσκεται σε υψηλή συγκέντρωση στους μύες και τον εγκέφαλο. 

Σύμφωνα με πολλές μελέτες η καρνοσίνη έχει αντιοξειδωτική δράση. Έχει επίσης προταθεί ότι μπορεί να ενεργεί ως αντιγηραντικός παράγοντας, χωρίς ωστόσο αυτή η άποψη να τυγχάνει κοινής αποδοχής.

## Πηγές


Κατηγορία:Πεπτίδια
PlayStation Network

Το **PlayStation Network** (**PSN**) είναι ψηφιακή υπηρεσία ψυχαγωγίας μέσων, που ανήκει στον Sony Interactive Entertainment και ξεκίνησε να λειτουργεί τον Νοέμβριο του 2006. Αρχικά, δημιουργήθηκε για τις κονσόλες PlayStation, αλλά σύντομα επεκτάθηκε και σε smartphones, tablets, συσκευές αναπαραγωγής Blu-ray και τηλεοράσεις υψηλής ευκρίνειας. Μέχρι τον Απρίλιο του 2016, το PSN είχε περισσότερα από 110 εκατομμύρια εγγεγραμμένους χρήστες, με ενεργά μηνιαίως τα 70 εκατομμύρια από αυτούς.

## Παραπομπές


## Εξωτερικοί σύνδεσμοι
* Επίσημη ιστοσελίδα
* Βιβλιοθήκη Βοήθειας
* PlayStation Υποστήριξη 

Κατηγορία:Διαδικτυακές υπηρεσίες
Κατηγορία:PlayStation 3
Κατηγορία:PlayStation 4
Κατηγορία:PlayStation Portable
Κατηγορία:PlayStation Vita
Νήσος Αριθμός Δέκα

μικρογραφία|Χάρτης της Νήσου Αριθμός Δέκα από το 1895.
Η **Νήσος Αριθμός Δέκα** () ήταν νησί στον ποταμό Μισσισσιππή κοντά στο Τίπτονβιλ του Τενεσί και χώρος διεξαγωγής της σημαντικής ομώνυμης μάχης του Αμερικανικού Εμφυλίου Πολέμου. Το νησί είχε μήκος περίπου 1,6 χιλιόμετρα και πλάτος 410 μέτρα στα μέγιστα σημεία του με ύψος 3 μέτρων από το νερό.

Στα μέσα του 19ου αιώνα η Κυβέρνηση των Ηνωμένων Πολιτειών άρχισε να χρησιμοποιεί ένα ενιαίο σύστημα αρίθμησης τον νησιών στο χαμηλό τμήμα του ποταμού Μισσισσιππή (το τμήμα που βρίσκεται χαμηλότερα από την συμβολή με τον ποταμό Οχάιο πλησίον του Κάιρο του Ιλινόι). Σύμφωνα με το σύστημα αυτό κάθε μεγάλη νησίδα λάμβανε έναν αριθμό, ο οποίος αυξανόταν με την κάθοδο του ποταμού. Έτσι λοιπόν το νησί Αριθμός Δέκα ήταν το 10ο από την συμβολή με τον ποταμό Οχάιο προς την εκβολή του Μισσισσιππή. Ο σκοπός του συστήματος αυτού ήταν να δημιουργήσει ένα κοινό επίπεδο συνεννόησης στα έγγραφα που περιέγραφαν τα νησιά του ποταμού. Σε μεγάλο βαθμό όμως, το σύστημα είχε ένα ακούσιο, και κατά περιόδους αντίστροφο αποτέλεσμα. Το σύστημα αριθμοδότησης στηριζόταν στην προϋπόθεση πως τα νησιά είχαν σχετικά μόνιμη θέση και στατικά χαρακτηριστικά, ενώ στην πραγματικότητα συνέβαινε το αντίθετο. Λόγω της διάβρωσης και της επικάθησης, τα νησιά του χαμηλού τμήματος του Μισσισσιππή βρίσκονται σε συνεχή κατάσταση ροής, είτε μεγαλώνουν, είτε συρρικνώνονται, είτε ακόμη κατά περιόδους εξαφανίζονται τελείως, ιδίως μετά από μεγάλες πλημμύρες.

μικρογραφία|Βομβαρδισμός και κατάληψη της Νήσου Αριθμός Δέκα στις 7 Απριλίου 1862
Στο νησί αυτό διεξήχθη μεταξύ 28 Φεβρουαρίου και 8 Απριλίου 1862 μάχη του Αμερικανικού Εμφυλίου Πολέμου. Το νησί κατέχονταν από τους Συνομοσπόνδους από τις πρώτες μέρες του πολέμου, και αποτελούσε, λόγω θέσης, σημαντικό σημείο για την παρακώλυση των ενεργειών του Στρατού της Ένωσης στην προσπάθεια του να εισβάλει από τα νότια μέσω του Μισσισσιππή. Έτσι λοιπόν ο Στρατός της Ένωσης ξεκίνησε την πολιορκία από στεριάς και νερού τον Μάρτιο του 1862, φτάνοντας στην τελική επικράτηση έναν μήνα αργότερα. Ήταν η πρώτη νίκη των Ενωτικών κατά των Συνομοσπόνδων κατά μήκος του Μισσισσιπή, στην οποία σκοτώθηκαν περίπου 7.000 στρατιώτες, σχεδόν όλοι από την πλευρά των ηττημένων.

Σήμερα, η γη που αναφερόταν στα μέσα του 19ου αιώνα ως «Νήσος Αριθμός Δέκα», όπως και πολλά άλλα νησιά του Μισσισσιππή, δεν υπάρχει. Μέρος του τμήματος που το αποτελούσε ανήκει πλέον στην πλημμυρική περιοχή κοντά στο Νιου Μάντριντ του Μιζούρι μιας και η ροή του ποταμού έχει αλλάξει, και έτσι το μεγαλύτερο μέρος του έχει διαβρωθεί. Μάλιστα ο Μαρκ Τουαίην ανέφερε το 1883 στα απομνημονεύματά του *[[Ζωή στον Μισσισσιππή]]* πως «δεν έχει απομείνει σχεδόν τίποτα από το νησί εκτός από λίγους θάμνους». Για τον λόγο αυτό το μνημείο της Μάχης της Νήσου Αριθμός Δέκα, βρίσκεται βόρεια του Τίπτονβιλ, ενώ το κοιμητήριο στο οποίο ενταφιάστηκαν πολλοί από τους συμμετέχοντες στην μάχη βρίσκεται από την άλλη πλευρά του ποταμού στο Μιζούρι.

## Παραπομπές


## Βιβλιογραφία

*Larry J. Daniel: Island No. 10: Struggle for the Mississippi Valley. Tuscaloosa, AL 1996.

Κατηγορία:Τενεσί
Κατηγορία:Ποτάμια νησιά των Ηνωμένων Πολιτειών
Κατηγορία:Πρώην νησιά
Ολλανδικό πρωτάθλημα ποδοσφαίρου ανδρών 1987-88

Το **Ολλανδικό πρωτάθλημα ποδοσφαίρου ανδρών 1987-88** ή αλλιώς η **Ερεντιβίζιε 1987-88** ήταν το 32ο πρωτάθλημα Ερεντιβίζιε. Ξεκίνησε στις 12 Αυγούστου 1987  και ολοκληρώθηκε στις 8 Μαΐου 1988.

Πρωταθλήτρια αναδείχθηκε η Αϊντχόφεν για 10η φορά στην ιστορία της, ενώ υποβιβάστηκαν στην Εέρστε Ντιβίζιε οι Άλκμααρ, ΑΝΤΟ Ντεν Χάαχ και Ντόρντρεχτ. Την είσοδο στο Κύπελλο Πρωταθλητριών 1988-89 κέρδισε η Αϊντχόφεν, στο Κύπελλο ΟΥΕΦΑ 1988-1989 οι Άγιαξ, και Χρόνινγκεν, στο Κύπελλο Κυπελλούχων 1988-89 η Ρόντα, ενώ στο Κύπελλο Ιντερτότο οι Άλκμααρ και ΑΝΤΟ Ντεν Χάαχ.

## Ομάδες
Συνολικά 18 ομάδες αγωνίστηκαν στη συγκεκριμένη σεζόν: οι πρώτες 15 ομάδες της περσινής σεζόν, οι δύο πρώτες της Εέρστε Ντιβίζιε 1986-87 και η νικήτρια των play-offs ανόδου της Εέρστε Ντιβίζιε.

## Βαθμολογία

1Φιναλίστ, καθώς πρωταθλήτρια του κυπέλλου ήταν η Αϊντχόφεν.

### Αποτελέσματα

Πράσινο: Νίκη γηπεδούχου ομάδας
Μπλε: Ισοπαλία
Κόκκινο: Νίκη φιλοξενούμενης ομάδας 

### Play-offs Κυπέλλου ΟΥΕΦΑ

## Παραπομπές


## Εξωτερικοί σύνδεσμοι
*RSSSF (Αγγλικά)

Κατηγορία:Έρεντιβιζι
Κατηγορία:Εγχώρια ποδοσφαιρικά πρωταθλήματα 1987-1988
Τιραντέντες (πόλη)

Το **Τιραντέντες** (*Tiradentes*) είναι κωμόπολη και δήμος της Βραζιλίας, στην πολιτεία Μίνας Ζεράις. Ο εκτιμώμενος πληθυσμός του δήμου είναι 6.364 κάτοικοι (εκτίμηση του 2004), ενώ η έκτασή του μόλις 83,5 τ.χλμ., με μέγιστο υψόμετρο 927 m. Ιδρύθηκε το έτος 1702 ως χωριό  και ανακηρύχθηκε πόλη στις 19 Ιανουαρίου 1718. Απέχει 215 χιλιόμετρα από την πρωτεύουσα της πολιτείας, το Μπέλο Οριζόντε, και 325 χιλιόμετρα από το Ρίο ντε Τζανέιρο.

Αρχικώς ονομαζόταν **Σάου Ζουζέ ντελ Ρέυ**, δηλαδή «Άγιος Ιωσήφ των Βασιλέων», επωνυμία που άλλαξε ευθύς μετά την κατάργηση της μοναρχίας στη χώρα. Το σημερινό όνομα του οικισμού τιμά τον γόνο της πόλεως εθνομάρτυρα Ζουακίμ Ζουζέ ντα Σίλβα Ζαβιέρ, γνωστό με το σχετλιαστικό προσωνύμιο (παρατσούκλι) **[[Τιραντέντες]]**, εξαιτίας τού ότι ασκούσε μεταξύ άλλων την πρακτική οδοντιατρική (τιρα-ντέντες = «τραβο-δόντης»).

## Αξιοθέατα
Η κωμοπόλη έχει επαινεθεί ως ανέγγιχτο δείγμα αποικιακής αρχιτεκτονικής. Υπάρχουν μερικά κτίρια ηλικίας έως και 300 ετών, όπως η εντυπωσιακή χρυσοστόλιστη εκκλησιά Matriz (του Αγίου Αντωνίου), κατασκευής του 1732, στο ψηλότερο σημείο του οικισμού. Κάθε Αύγουστο λαβαίνει χώρα ένα από τα πιο αξιόλογα γαστρονομικά φεστιβάλ της Βραζιλίας. Επίσης, ένα τμήμα της σιδηροδρομικής γραμμής μικρού πλάτους Estrada de Ferro Oeste de Minas, από το Σάου Ζουάου ντελ Ρέυ μέχρι το Τιραντέντες, διαδρομή μήκους 13 χιλιομέτρων, έχει διατηρηθεί και λειτουργεί με ατμομηχανές τα Παρασκευοσαββατοκύριακα για τους τουρίστες.

## Παραπομπές


## Πηγές
* Vincent, Isabel: «Village Vanguard in Tiradentes, Brazil», *The New York Times* style magazine, 20 Μαΐου 2007

Τιραντεντες
Κώστας Βεργόπουλος

Ο **Κώστας Β. Βεργόπουλος** (1942 - 9 Νοεμβρίου 2017) ήταν Έλληνας οικονομολόγος, διανοούμενος και καθηγητής πανεπιστημίου.

## Βιογραφικά στοιχεία
Γεννήθηκε το 1942 στην Αθήνα. Σπούδασε νομική στο Πανεπιστήμιο Αθηνών και οικονομικές επιστήμες στο Πανεπιστήμιο της Σορβόννης, όπου αναγορεύθηκε διδάκτορας. Το 1974 εξελέγη καθηγητής οικονομολογίας στην Σορβόννη και αργότερα το 1992 καθηγητής πολιτικής οικονομίας στο Πάντειο Πανεπιστήμιο. Από το 2002 ήταν καθηγητής οικονομικών επιστημών στο Πανεπιστήμιο Παρίσι 8, ενώ έχει υπάρξει επισκέπτης καθηγητής σε πανεπιστήμια της βόρειας και της νότιας Αμερικής. Παράλληλα εργάστηκε ως εμπειρογνώμονας στον ΟΗΕ και την Ευρωπαϊκή Επιτροπή. Υπήρξε διευθυντής του προγράμματος του Οργανισμού Ηνωμένων Εθνών για τη Μεσόγειο (UNITAR) και μέλος της επιτροπής εμπειρογνωμόνων για την απορρύθμιση και την ανταγωνιστικότητα στην Ευρώπη. Την περίοδο 1997-1999 διετέλεσε επικεφαλής του Vision Group του ASEM που είχε σκοπό την τόνωση των δεσμών και της συνεργασίας μεταξύ Ευρώπης και Ασίας, ενώ ήταν μέλος του συμβουλίου του Ινστιτούτου Διεθνών Σχέσεων. Αρθρογραφούσε σε τακτά διαστήματα σε εφημερίδες και περιοδικά.

Πέθανε στο Παρίσι στις 9 Νοεμβρίου 2017, μετά από αιμάτωμα στο κεφάλι, έπειτα από σύντομη νοσηλεία.

## Συγγραφικό έργο
Έχει γράψει και συμμετάσχει στη συγγραφή διάφορων επιστημονικών έργων, πολλά εκ των οποίων έχουν μεταφραστεί από τα ελληνικά σε άλλες γλώσσες. Μεταξύ αυτών:
**Το αγροτικό ζήτημα στην Ελλάδα*, 1975.
**Η απο-ανάπτυξη σήμερα;*, 1986.
**Εθνισμός και οικονομική ανάπτυξη*, 1993.
**Κράτος και οικονομική πολιτική στον 19ο αιώνα*, 1994.
**Παγκοσμιοποίηση, η μεγάλη χίμαιρα*, 1999.
**Ποιος φοβάται την Ευρώπη – Ανατομία ενός μύθου*, 2000.
**Το τέλος του κύκλου*, 2002.
**Η αρπαγή του πλούτου*, 2005.
**Το μεγάλο ρήγμα*, 2007.
**Οι αμετανόητοι*, 2010.
**Μετά το τέλος*, 2011.
**Η ανάρμοστη σχέση*, 2012.
**Το μαύρο και το κόκκινο*, 2014.
**Η νέα παγκόσμια αναταραχή*, 2017.

## Παραπομπές


## Εξωτερικοί σύνδεσμοι
*Άρθρα του Κώστα Βεργόπουλου  στην ηλεκτρονική εφημερίδα *Huffington Post*.

Κατηγορία:Έλληνες οικονομολόγοι
Κατηγορία:Καθηγητές Παντείου Πανεπιστημίου
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες συγγραφείς του 20ού αιώνα
Κατηγορία:Έλληνες συγγραφείς του 21ου αιώνα
Γεώργιος Κάρολος της Έσσης-Κάσσελ

Ο **Γεώργιος-Κάρολος**, γερμ. Georg-Karl (8 Ιανουαρίου 1691 - 5 Μαρτίου 1755) από τον Οίκο της Έσσης ήταν πρίγκιπας της Έσσης-Κάσσελ και στρατηγός της Πρωσίας.

## Βιογραφία
Γεννήθηκε στο Κάσσελ και ήταν ο πέμπτος γιος του Καρόλου λαντγκράβου της Έσσης-Κάσσελ και της Μαρίας Αμαλίας των Κέττλερ, κόρης του Ιακώβου δούκα της Κουρλάνδης και της Σεμιγαλλίας. Μεγαλύτεροι αδελφοί του ήταν οι: Φρειδερίκος της Σουηδίας, Γουλιέλμος Η΄ λάντγκραβος της Έσσης-Κάσσελ, Κάρολος (απεβίωσε 22 ετών) και Μαξιμιλιανός.

Ο πατέρας του τού έδωσε τα φέουδα Βάλτερσμπρυκ και Βόλκερσχαουζεν. Έλαβε στρατιωτική εκπαίδευση υπό τον Φρειδερίκο Γουλιέλμο Α΄ της Πρωσίας. Το 1723 προήχθη σε αντιστράτηγο και κυβερνήτη του Μίντεν. Το 1730 άφησε τον Πρωσικό στρατό και αργότερα υπηρέτησε ως στρατάρχης στον Σουηδικό στρατό, ως στρατηγός στο στρατό της Έσσης και ως αντιστράτηγος στον Αυστριακό στρατό.

Επισκέφθηκε μερικές φορές τον μεγαλύτερο αδελφό του Φρειδερίκο στη Στοκχόλμη και μάλλον ήταν πολύ στενοί φίλοι. Απεβίωσε το 1755 άγαμος.

## Πρόγονοι


## Παραπομπές


## Πηγές
Hans Philippi, Die Landgrafschaft Hessen-Kassel 1648 – 1806 = Veröffentlichungen der Historischen Kommission für Hessen, vol. 46 = Kleine Schriften, vol. 8, Marburg, 2007, ISBN 978-3-7708-1303-2, p. 44

Κατηγορία:Οίκος της Έσσης
Πάμελα Μάρτιν

Η **Πάμελα Μάρτιν** (αγγλικά: *Pamela Martin*) είναι Αμερικανίδα μοντέρ του κινηματογράφου και της τηλεόρασης, η οποία έχει συμμετάσχει σε πάνω από πενήντα ταινίες. Περισσότερο γνωστή είναι για τη δουλειά της στο *[[Little Miss Sunshine]]* (2006) και το *[[The Fighter]]* (2010), με τα οποία υπήρξε και υποψήφια για βραβείο. Στο πρώτο υπήρξε υποψήφια από το American Cinema Editors, για *βραβείο Eddie*, ενώ στο δεύτερο υπήρξε υποψήφια από την Αμερικανική Ακαδημία, για Όσκαρ Καλύτερου Μοντάζ (καθώς και βραβείο Eddie). Εκτός από τον κινηματογράφο, έχει κάνει μοντάζ και σε τηλεοπτικές σειρές όπως το *[[Weeds (τηλεοπτική σειρά)|Weeds]]*.

## Επιλεκτική φιλμογραφία (ως μοντέρ)
* *Bubble Boy* (2001)
* *How to Kill Your Neighbor's Dog* (2002)
* *Saved!* (2004)
* *[[Little Miss Sunshine]]* (2006)
* *Youth in Revolt* (2009) 
* *[[The Fighter]]* (2010)
* *Ruby Sparks* (2012)
* *[[Χίτσκοκ (ταινία)|Χίτσκοκ]]* (2012)
* *Alexander and the Terrible, Horrible, No Good, Very Bad Day* (2014)
* *Free State of Jones* (2016)
* *Battle of the Sexes* (2017)

## Παραπομπές


## Περαιτέρω ανάγνωση
* Feature article about Martin and her editing of *The Fighter*.

## Εξωτερικοί σύνδεσμοι
Πάμελα Μάρτιν στο IMDb

Κατηγορία:Αμερικανοί μοντέρ
Φραντίσεκ Σοΐκα

Ο **Φραντίσεκ Σοΐκα** (*[[λατινικό αλφάβητο]] : Frantisek "Franz" Sojka*) ήταν, γεννημένος στην Πράγα, Τσεχοσλοβάκος πρωταθλητής της αντισφαίρισης. 

Έχει αγωνιστική με την Τσεχοσλοβακία στο κύπελλο Ντέιβις του 1927 όπου σε έναν αγώνα σημείωσε μία νίκη, επίσης είχε αγωνιστεί σε φιλική συνάντηση με την Ελλάδα το 1926.

Στο Πρωτάθλημα αντισφαίρισης Ανατολικής Μεσογείου το 1928 ήταν πρώτος στο διπλό αντρών με συμπαίκτη τον Ρόντερικ Μέντσελ, και δεύτερος στο διπλό μεικτό με συμπαίκτρια την Κέρκελ. Στο διεθνές πρωτάθλημα της Ουγγαρίας το 1927 ήταν δεύτερος στο διπλό με συμπαίκτη τον Ernst Gottlieb.

## Παραπομπές


Κατηγορία:Τσεχοσλοβάκοι αθλητές της αντισφαίρισης
Μαξιμιλιανός της Έσσης-Κάσσελ

O **Μαξιμιλιανός**, γερμ. Maximilian (28 Μαΐου 1689 - 8 Μαΐου 1753) από τον Οίκο της Έσσης ήταν πρίγκιπας της Έσσης-Κάσσελ και στρατάρχης του Αυστριακού στρατού.

## Βιογραφία
Ο Μαξιμιλιανός ήταν ο τέταρτος επιζήσας γιος του Καρόλου λαντγκράβου της Έσσης-Κάσσελ και της Μαρίας Αμαλίας των Κέττλερ, κόρης του Ιακώβου δούκα της Κουρλάνδης και της Σεμιγαλλίας. Μεγαλύτεροι αδελφοί του ήταν ο Φρειδερίκος της Σουηδίας, ο Κάρολος (απεβίωσε 22 ετών) και ο Γουλιέλμος Η΄ λάντγκραβος της Έσσης-Κάσσελ, ενώ μικρότερος ο Γεώργιος-Κάρολος.

Νυμφεύτηκε την κόρη του Ερνέστου-Λουδοβίκου λαντγκράβου της Έσσης-Ντάρμστατ και ο γάμος συμβόλιζε την αρμονία των κλάδων Έσσης-Κάσσελ και Έσσης-Ντάρμστατ. Όμως ο Μαξιμιλιανός ζούσε πολυτελώς και δαπανηρά, κάτι που ενόχλησε τις δύο οικογένειες. Το 1723 ο πατέρας του τού έδωσε την περιοχή Γιέσμπερκ, που περιελάμβανε την ιδιοκτησία Ρίχεροντε. Στο Γιέσμπερκ ο Μαξιμιλιανός έκτισε το μπαρόκ ανάκτορο Γιέσμπερκ και στο κοντινό δάσος τον *Κήπο των πριγκιπισσών* για τις τέσσερις κόρες του.

Έγινε στρατηγός, αρχιστράτηγος και στρατάρχης του Αυστριακού στρατού. Ήταν λάτρης της μουσικής και διατηρούσε ιδιαίτερη ορχήστρα· αυτό όμως τον βύθισε στα χρέη. Απεβίωσε το 1753 σε ηλικία 64 ετών.

## Οικογένεια
Νυμφεύτηκε το 1720 τη Φρειδερίκη-Καρλόττα, κόρη του Ερνέστου-Λουδοβίκου λαντγκράβου της Έσσης-Ντάρμστατ και είχε επιζόντα τέκνα:
* Ουλρίκα-Φρειδερίκη-Βιλελμίνη 1722-1787, παντρεύτηκε τον Φρειδερίκο-Αύγουστο Α΄ δούκα του Όλντενμπουργκ. 
* Χριστίνα-Καρλόττα 1725-1782, μέλος του Συλλόγου (canoness) του αββαείου του Χέρτφορντ και μετά βοηθός ηγουμένης εκεί.
* Βιλελμίνη 1726-1808, παντρεύτηκε τον Ερρίκο πρίγκιπα της Πρωσίας, αδελφό του Φρειδερίκου Β΄ της Πρωσίας. 
* Καρολίνα-Βιλελμίνη-Σοφία 1732-1759, παντρεύτηκε τον Φρειδερίκο Αύγουστο πρίγκιπα του Άνχαλτ-Τσερμπστ, αδελφό της Αικατερίνης Β΄ Αυτοκράτειρας της Ρωσίας.

## Πρόγονοι


## Παραπομπές


## Βιβλιογραφία
* Eckhardt G. Franz, Das Haus Hessen, Kohlhammer, 2005, S. 93. ISBN 3-17-018919-0, ISBN 978-3-17-018919-5
* Hans Philippi, Die Landgrafschaft Hessen-Kassel 1648–1806 = Veröffentlichungen der Historischen Kommission für Hessen 46 = Kleine Schriften 8, Marburg 2007, S. 45f. ISBN 978-3-7708-1303-2

Κατηγορία:Οίκος της Έσσης
Λεβιάθαν (ταινία, 2014)

Το ***Λεβιάθαν*** (πρωτότυπος τίτλος: ***Левиафан***, ***Leviafan***) είναι ρωσική ταινία του 2014 σε σκηνοθεσία του Αντρέι Ζβιάγκιντσεφ.

## Πλοκή
Σε μία επαρχιακή πόλη, ζει ο Κόλια με το γιο του, Ρόμα, και τη δεύτερη σύζυγό του, Λίλια. Ο δήμαρχος Βαντίμ θέλει να απαλλοτριώσει το οικόπεδο που είναι το σπίτι της οικογένειας, για να φτιάξει κεραία τηλεπικοινωνιών. Ο Κόλια, όμως, πιστεύει ότι ο δήμαρχος θέλει να χρησιμοποιήσει την έκταση για να χτίσει βίλα. 

Ο παλιός φίλος και δικηγόρος του Κόλια, ο Ντίμα, έχει στο χέρι του αποδεικτικά στοιχεία με τα οποία μπορεί να εκβιάσει τον Βαντίμ. Ο Κόλια συλλαμβάνεται για ασήμαντη αφορμή και κρατείται από τις Αρχές και βγαίνει έξω λόγω του εκβιασμού του Ντίμα στον Βαντίμ. Ωστόσο, όσο ο Κόλια κρατείτο, ο Ντίμα και η Λίλια ήρθαν σε σεξουαλική επαφή.

Στα γενέθλια του φίλου τους Ιβάν, ο Ντίμα και η Λίλια απομονώνονται και ο Ρόμα τους ανακαλύπτει να κάνουν σεξ. Ο Κόλια τους επιτίθεται και δέρνει τον Ντίμα. Παράλληλα, ο Βαντίμ ψάχνει πνευματική γαλήνη σε έναν ιερέα που γνωρίζει. Στη συνέχεια, ο Βαντίμ δίνει εντολή στους μπράβους του να απαγάγουν και να δείρουν τον Ντίμα. Μετά από αυτό το γεγονός, ο Ντίμα φεύγει για τη Μόσχα.

Η Λίλια και ο Κόλια είναι ξανά μαζί. Ένα βράδυ, ο Κόλια εξαναγκάζει τη Λίλια να κάνουν σεξ στο υπόγειο του σπιτιού, κάτι που βλέπει ο Ρόμα και αντιδρά έντονα. Το ίδιο βράδυ, η Λίλια φεύγει από το σπίτι, όσο ο Κόλια κοιμάται. Πηγαίνει στη θάλασσα και δεν ξαναγυρίζει. Μετά από λίγο, βρίσκουν νεκρή. Ο Κόλια πέφτει στο ποτό και η ζωή του διαλύεται.

Η αστυνομία συλλαμβάνει τον Κόλια και τον κατηγορεί ότι βίασε και δολοφόνησε τη Λίλια και τον καταδικάζει σε 15 χρόνια φυλάκιση. Ο Βαντίμ μαθαίνει αμέσως την ποινή που επιβλήθηκε στον Κόλια και χαίρεται. Τον Ρόμα, για να μην καταλήξει σε ορφανοτροφείο, αποφασίζει να τον μεγαλώσει ένα φιλικό ζευγάρι.

Το σπίτι του Κόλια κατεδαφίζεται και ο Βαντίμ ανακοινώνει στον ιερέα τι θα κάνει την έκταση: μία πολυτελή ορθόδοξη εκκλησία.

## Διανομή
*Αλεξέι Σερεμπριακόφ ως Κόλια
*Ρομάν Μαντιάνοφ ως Βαντίμ
*Βλαντίμιρ Βντοβιτσένκοφ ως Ντίμα
*Έλενα Λιάντοβα ως Λίλια

## Βραβεία/Διακρίσεις
Η ταινία κέρδισε τη Χρυσή Σφαίρα Καλύτερης Ξενόγλωσσης Ταινίας, το βραβείο σεναρίου στο φεστιβάλ των Καννών και το βραβείο Guldbagge καλύτερης ξενόγλωσσης ταινίας.

Ήταν υποψήφια για το Όσκαρ Ξενόγλωσσης Ταινίας, τον Χρυσό Φοίνικα, το Βραβείο BAFTA Καλύτερης Μη Αγγλόφωνης Ταινίας, το Βραβείο Ευρωπαϊκού κινηματογράφου καλύτερης ταινίας και το Βραβείο Γκόγια Καλύτερης Ευρωπαϊκής Ταινίας.

## Παραπομπές


Κατηγορία:Ταινίες του 2014
Κατηγορία:Ρωσόφωνες ταινίες
Κατηγορία:Ρωσικές ταινίες
Κατηγορία:Ρωσικές δραματικές ταινίες
Κατηγορία:Ταινίες παραγωγής Sony Pictures Classics
Κατηγορία:Ταινίες σε σκηνοθεσία Αντρέι Ζβιάγκιντσεφ
Κατηγορία:Ταινίες τοποθετημένες στη Ρωσία
Κατηγορία:Χρυσή Σφαίρα Καλύτερης Ξενόγλωσσης Ταινίας
Φρειδερίκος της Έσσης

O **Φρειδερίκος**, γερμ. Friedrich, (24 Μαΐου 1771 - 24 Φεβρουαρίου 1845) από τον Οίκο της Έσσης ήταν πρίγκιπας της Έσσης-Κάσσελ. Έγινε στρατηγός στη Δανία και κυβερνήτης της Νορβηγίας (1810-13) και των δουκάτων Σλέσβιχ και Χόλσταϊν (1836-42).

## Βιογραφία
Γεννήθηκε στο Γκόττορπ και ήταν ο πρωτότοκος γιος του Καρόλου πρίγκιπα της Έσσης, στρατάρχη στη Δανία & διοικητή του στρατού της Νορβηγίας και της Λουίζας των Όλντενμπουρκ, κόρης του Φρειδερίκου Ε΄ της Δανίας.

Από νέος ακολούθησε σταδιοδρομία στο στρατό. Έγινε συνταγματάρχης (1778), υποστράτηγος (1783) και αντιστράτηγος (1789). Διηύθυνε το Βασιλικό Σύνταγμα και έγινε κυβερνήτης του Ρέντσμπορκ και στρατηγός του Πεζικού. Εστάλη στη Νορβηγία ως γενικός διοικητής (1809-13).

Κατά τη διάρκεια του ΣΤ΄ Συνασπισμού εναντίον του Ναπολέοντα Α΄, η Δανία πήρε το μέρος της Γαλλίας, βοηθώντας τον στρατό του Λουί-Νικολά Νταβού. Όταν η Γάλλοι έχασαν στη Λειψία (Λάιπτσιχ) το 1813, ο Φρειδερίκος επέστρεψε με τον στρατό του στη Δανία, χωρίς να βλαφθεί. Νίκησε στη μάχη του Ζέχεστετ· η συνθήκη του Κηλ το 1814 τερμάτισε τις εχθροπραξίες με τη Σουηδία. 

Έγινε κυβερνήτης του Ρέντσμπορκ, διαδέχθηκε τον πατέρα του ως διοικητής των δουκάτων Σλέσβιχ & Χόλσταϊν και προήχθη σε στρατάρχη. Έλαβε τη διάκριση του Τάγματος του Ελέφαντος (1801) και του μεγάλου διοικητή του Τάγματος του Ντάννεμπορκ (1813). Στο τέλος της ζωής του έζησε στην ιδιοκτησία  Πάνκερ της Βαλτικής. Απεβίωσε το 1845 σε ηλικία 74 ετών.

## Οικογένεια
Νυμφεύτηκε το 1813 την Κλάρα φον Μπρόκντορφφ. Ο γάμος ήταν μοργανατικός.

## Πρόγονοι

## Αναφορές


Κατηγορία:Οίκος της Έσσης
CDU/CSU

Tο **CDU/CSU**, ανεπίσημα τα ***Κόμματα της Ένωσης***, είναι χριστιανοδημοκρατική πολιτική συμμαχία της Γερμανίας. Ιδρύθηκε το 1949 και συμμετέχοντες ειναι η Χριστιανοδημοκρατική Ένωση και η Χριστιανοκοινωνική Ένωση της Βαυαρίας. Συμπρόεδροι της συμμαχίας είναι οι πρόεδροι των επιμέρους κομμάτων, Φρίντριχ Μερτς και Μάρκους Σέντερ αντιστοίχως.

Και τα δυο χριστιανοδημοκρατικά κόμματα μοιράζονται μια κοινή κοινοβουλευτική ομάδα στην Μπούντεσταγκ. Σύμφωνα με τον γερμανικό ομοσπονδιακό εκλογικό νόμο, τα μέλη μιας κοινοβουλευτικής ομάδας που έχουν τους ίδιους βασικούς πολιτικούς στόχους δεν πρέπει να ανταγωνίζονται μεταξύ τους σε ομοσπονδιακό επίπεδο. Το CSU λειτουργεί και διεξάγει εκλογές μόνο στη Βαυαρία ενώ το CDU λειτουργεί στα υπόλοιπα 15 κρατίδια της Γερμανίας. Το CSU αντικατοπτρίζει επίσης τις ιδιαίτερες ανησυχίες του αγροτικού και καθολικού νότου.Τόσο το CDU, όσο και το CSU είναι μέλη του Ευρωπαϊκού Λαϊκού Κόμματος και της Διεθνούς Δημοκρατικής Ένωσης και μοιράζονται μια κοινή οργάνωση νεολαίας.

## Ιστορία
Η συμμαχία ιδρύθηκε μετά τον Β' Παγκόσμιο Πόλεμο και μοιράζεται μια προοπτική η οποία βασίζεται στη χριστιανική δημοκρατία και στον συντηρητισμό, ενώ κατέχει μια κυρίαρχη κεντροδεξιά θέση στο γερμανικό πολιτικό φάσμα. Το CSU θεωρείται διάδοχος του Βαυαρικού Λαϊκού Κόμματος της Βαϊμάρης, το οποίο αποσχίστηκε από το καθολικό Κόμμα του Κέντρου μετά τον Α' Παγκόσμιο Πόλεμο. Το CDU ωστόσο ήταν το αποτέλεσμα μιας μεγάλης αναδιοργάνωσης της κεντροδεξιάς συγκριτικά με τη Δημοκρατία της Βαϊμάρης. Αν και το CDU δημιουργήθηκε σε μεγάλο βαθμό ως ο διάδοχος του Κόμματος του Κέντρου, είχε ιδιαίτερη επιρροή στους μη καθολικούς χριστιανούς, πολλοί από τους οποίους συνδέονταν με το Γερμανικό Λαϊκό Κόμμα μέχρι το 1933, και έγινε με επιτυχία το μόνο σημαντικό συντηρητικό κόμμα (έξω από τη Βαυαρία) που ανταγωνιζόταν τα άλλα καθολικά, προτεσταντικά ή εθνικιστικά συντηρητικά κόμματα όπως το Γερμανικό Κόμμα των πρώτων ετών της Ομοσπονδιακής Δημοκρατίας.

## Πρόεδροι της κοινοβουλευτικής ομάδας του CDU/CSU στην Μπούντεσταγκ
* Κόνραντ Αντενάουερ (1949)
* Χάινριχ φον Μπρεντάνο ντι Τρεμέτσο (1949–55)
* Χάινρχι Κρόνε (1955–61)
* Χάινριχ φον Μπρεντάνο ντι Τρεμέτσο (1961–64)
* Ράινερ Μπάρτσελ (1964–73)
* Καρλ Κάρστενς (1973–76)
* Χέλμουτ Κολ (1976–82)
* Άλφρεντ Ντρέγκερ (1982–91)
* Βόλφγκανγκ Σόιμπλε (1991–2000)
* Φρίντριχ Μερτς (2000–02)
* Άνγκελα Μέρκελ (2002–05)
* Φόλκερ Κάουντερ (2005–σήμερα)

## Παραπομπές




## Εξωτερικοί σύνδεσμοι
* CDU/CSU-Fraktion im Deutschen Bundestag

* Federal Electoral Law  Αρχείο της Γερμανικής Νομοθεσίας
* Christian Democrat Union/Christian Social Union
* Care money a complete success (στα γερμανικά)
* CDU health experts Spahn: Reform is an opportunity for black and yellow (στα γερμανικά)
* Wirtgen, Klaus (1997-10-13). "The Stoiber system"
* Members of parliament, members of parliament and political group staff - they function as a whole and ensure that the parties' policies are put into practice
Κατηγορία:Συνασπισμοί πολιτικών κομμάτων
Κατηγορία:Πολιτική της Γερμανίας
Χριστιανός της Έσσης-Κάσσελ

Ο **Χριστιανός** (γερμ. *Christian*, 14 Αυγούστου 1776 - 14 Νοεμβρίου 1814) από τον Οίκο της Έσσης ήταν πρίγκιπας της Έσσης-Κάσσελ. Έζησε όλη τη ζωή του στη Δανία, όπου έγινε αντιστράτηγος. 

## Βιογραφία
Γεννήθηκε στο κάστρο Γκόττορπ του Σλέσβιχ και ήταν ο δευτερότοκος επιζών γιος τού Καρόλου της Έσσης-Κάσσελ, στρατάρχη της Δανίας, και της Λουίζας των Όλντενμπουργκ. Μεγαλύτερος αδελφός του ήταν ο Φρειδερίκος, επίσης στρατάρχης της Δανίας.

Ακολούθησε στρατιωτική σταδιοδρομία και ορίστηκε συνταγματάρχης (1783), υποστράτηγος (1789) και διοικητής του Βασιλικού Συντάγματος. Το 1803 του απονεμήθηκε η διάκριση του Τάγματος του Ελέφαντος. Το μεθεπόμενο έτος, ως διοικητής ταξιαρχίας Ιππικού, ακολούθησε τον εξάδελφό του, Φρειδερίκο ΣΤ΄ της Δανίας, στην Κοπενχάγη. 

Το 1808 ισπανικά βοηθητικά στρατεύματα στασίασαν στο Ρόσκιλντε και ο Χριστιανός βοήθησε στην καταστολή τους. Το επόμενο έτος ορίστηκε αντιστράτηγος και διοικητής της νήσου Φούνεν. Το 1812 έγινε στρατηγός του Ιππικού. Το 1812 αρραβωνιάστηκε την Καρολίνα, κόρη της αδελφής του Μαρίας Σοφίας, αλλά ασθένησε και κατέρρευσε το επόμενο έτος. Ήταν ψυχικά άρρωστος και υπέφερε από συχνές κρίσεις. 

Απεβίωσε το 1814 σε ηλικία 38 ετών στο ανάκτορο Όντενσε της Δανίας. Τάφηκε στον εκεί Ναό του Αγίου Ιωάννου αρχικά, αλλά το 1862 το λείψανό του μεταφέρθηκε στον Καθεδρικό του Σλέσβιχ.

## Οικογένεια
Αρραβωνιάστηκε την ανιψιά του, Καρολίνα των Όλντενμπουργκ, κόρη του Φρειδερίκου ΣΤ΄ της Δανίας, αλλά ο γάμος δεν έγινε, διότι ο Χριστιανός ασθένησε και απεβίωσε.

## Πρόγονοι

## Πηγές
* Biography in Dansk Biografisk Leksikon 1. ed.

## Παραπομπές


## Εξωτερικοί σύνδεσμοι
* Landgravial House of Hesse-Kassel

Κατηγορία:Οίκος της Έσσης
Γιούλιους Γιάκομπ φον Χάιναου

Ο **Γιούλιους Γιάκομπ φον Χάιναου** (γερμανικά: *Julius Jakob von Haynau*, 14 Οκτωβρίου 1786 - 14 Μαρτίου 1853) ήταν ευγενής καταγόμενος από τον Οίκο της Έσσης. Ήταν στρατηγός του στρατού της Αυστρίας, που κατέστειλε τις εξεγέρσεις του 1848 στην Ιταλία και του 1849 την Ουγγαρία. Ήταν εξαιρετικά αποτελεσματικός, αλλά και αδίστακτος διοικητής. Οι στρατιώτες του τον αποκαλούσαν *τίγρη των Αψβούργων* και οι εχθροί του *δήμιο του Αράντ*. .

## Βιογραφία
Γεννήθηκε στο Κάσσελ και ήταν ένας από τους πολλούς νόθους γιους του Γουλιέλμου Α΄ εκλέκτορα της Έσσης και της ερωμένης του Ρόζας Δωροθέας Ρίτερ. Ο πατέρας του είχε μεγαλώσει στη Δανία και έπειτα από 20 έτη επέστρεψε στο λαντγκραβάτο της Έσσης-Κάσσελ. Τον αναγνώρισε, του έδωσε τον τίτλο *του Χαυνάου* και μερίμνησε για την εκπαίδευσή του. Τον έβαλε δόκιμο αξιωματικό σε στρατιωτικό σώμα.

Στα 15 έτη του εισήλθε στο Πεζικό της Αυστρίας. Απέκτησε εμπειρία κατά τους Ναπολεόντιους Πολέμους και τραυματίστηκε στο Βάγκραμ το 1809, όταν οι Γάλλοι νίκησαν μία από τις πιο σημαντικές μάχες. Διακρίθηκε στις επιχειρήσεις των ετών 1813-14 στην Ιταλία. Λάμβανε προαγωγές το διάστημα 1815-47, ώσπου έφθασε στο βαθμό του αντιστράτηγου. 

### Κατέστειλε τις εξεγέρσεις
Είχε βίαιο χαρακτήρα και αυτό δημιουργούσε προβλήματα με τους ανωτέρους του. Αντιτέθηκε με αγριότητα στα αντι-μοναρχικά κινήματα του 1848: επιλέχθηκε για την καταστολή τους. Όταν ο όχλος της Μπρέσια έσφαξε Αυστριακούς στρατιώτες στο νοσοκομείο, ο Ιούλιος-Ιάκωβος εκτέλεσε τους συμμετέχοντες. Για τις γυναίκες που έδειξαν συμπάθεια στους αντάρτες, λέγεται ότι διέταξε τη μαστίγωσή τους και κατηγορήθηκε για κτηνωδία. 

Το επόμενο έτος οι Ούγγροι εξεγέρθηκαν και ο Ιούλιος-Ιάκωβος, με τη βοήθεια μεγάλης Ρωσικής επέμβασης, τους νίκησε. Αποδείχθηκε αποτελεσματικός και αδίστακτος, προσπαθώντας να εμφανίσει ότι η Αυστρία και όχι η Ρωσία, επέφερε τη νίκη. Θεωρούσε ότι με τα στρατεύματα στην Ιταλία θα μπορούσε να νικήσει. Διέταξε τον απαγχονισμό στο Αράντ των 13 στρατηγών, που είχαν εξεγερθεί στην Ουγγαρία. Οι αντίπαλοί του τον αποκαλούσαν *ύαινα της Μπρέσια* και *δήμιο του Αράντ*, αλλά οι στρατιώτες του *τίγρη των Αψβούργων*.

### Μετέπειτα έτη
Μετά την Ερήνη, ορίστηκε στρατιωτικός διοικητής της Ουγγαρίας. Διαπληκτιζόταν συχνά με τον Υπουργό Πολέμου και παραιτήθηκε το 1850. Ταξίδεψε στη Δυτική Ευρώπη και στη Βρετανία. Στις Βρυξέλλες, ο φημισμένος για τις κτηνωδίες του, μόλις που γλίτωσε από το πλήθος. Στο Λονδίνο ένας εργάτης ζυθοποιίας του πέταξε λάσπη και κοπριά και τον κυνηγούσε στην οδό φωνάζοντας "Κάτων ο Αυστριακός χασάπης". Όταν ο Τζουζέππε Γκαριμπάλντι επισκέφθηκε την Αγγλία το 1864, πήγε στη ζυθοποιία και συνεχάρη τον εργάτη αυτόν.

## Οικογένεια
Νυμφεύτηκε το 1808 την Τερέζα, κόρη του στρατηγού φον Βέμπερ. Ο πατέρας της σκοτώθηκε το επόμενο έτος σε μάχη, κατά τους Ναπολεοντίους Πολέμους. Είχε τέκνο:
* Κλοτίλδη 1809-1897.

## Πρόγονοι

## Αναφορές


## Πηγές
* von Schönhals, R (1875). Biographie des K. K. Feldzeugmeisters Juliis Freiherrn von Haynau. Vienna.
* Chisholm, Hugh, ed. (1911). "Haynau, Julius Jacob". Encyclopædia Britannica. 13 (11th ed.). Cambridge University Press. p. 114.

Κατηγορία:Οίκος της Έσσης
Κάρολος της Έσσης

O **Κάρολος** (γερμ. *Karl*, 23 Απριλίου 1809 - 20 Μαρτίου 1877) από τον Οίκο της Έσσης-Ντάρμστατ ήταν πρίγκιπας της Έσσης & παρά τω Ρήνω.

## Βιογραφία
Ο *Κάρολος Γουλιέλμος Λουδοβίκος* ήταν ο δευτερότοκος γιος του Λουδοβίκου Β΄ της Έσσης & παρά τω Ρήνω και της Βιλελμίνης, κόρης του Καρόλου Λουδοβίκου του Μπάντεν.

Νυμφεύτηκε την Ελισάβετ της Πρωσίας, αλλά ο Κάρολος προτιμούσε να περνά το χρόνο του στο στρατό μάλλον παρά με τη σύζυγό του, έτσι ο γάμος τους δεν ήταν ευτυχισμένος. Το 1848 απεβίωσε ο πατέρας του και τον διαδέχθηκε ο πρωτότοκος αδελφός του Λουδοβίκος Γ΄. Στις 20 Μαρτίου 1877 απεβίωσε ο Κάρολος. Σε λιγότερο από τρεις μήνες μετά, στις 13 Ιουνίου 1877, απεβίωσε ο Λουδοβίκος Γ΄ άτεκνος και τον διαδέχθηκε ο γιος του Καρόλου, ο Λουδοβίκος Δ΄ ως *μέγας δούκας της Έσσης & παρά τω Ρήνω*.

## Οικογένεια
Νυμφεύτηκε το 1836 την Ελισάβετ των Χοεντσόλλερν, κόρη του Γουλιέλμου της Πρωσίας, και είχε τέκνα:
* Λουδοβίκος Δ΄ (1837 - 1892), Μέγας Δούκας της Έσσης & παρά τω Ρήνω.
* Ερρίκος (1838 - 1900).
* Άννα (1843 - 1865), παντρεύτηκε τον Φρειδερίκο Φραγκίσκο Β΄ του Μεκλεμβούργου-Σβερίν.
* Γουλιέλμος (1845 - 1900).

## Πρόγονοι

## Παραπομπές


Κατηγορία:Οίκος της Έσσης
Η Ιταλίδα στο Αλγέρι

**Η Ιταλίδα στο Αλγέρι** - *(italiana in Algeri)* είναι όπερα του 1813 σε μουσική Τζοακίνο Ροσσίνι και λιμπρέτο Άντζελο Ανέλλι. Το έργο παρουσιάστηκε στο κοινό για πρώτη φορά στις 22 Μαΐου του 1813, στο θέατρο "San Benedetto" της Βενετίας, σημειώνοντας μεγάλη επιτυχία, χάρη και στην δημοφιλία των πρώτων ερμηνευτών της, της Marietta Marcolini (Ισαβέλλα) και του Filippo Galli (Μουσταφά). Το έργο παραστάθηκε πολλές φορές κατά την διάρκεια του 19ου αι., ενώ τον 20ό αι., ανέβηκε πρώτη φορά το 1925, με πρωταγωνίστρια την Conchita Supervia, η ερμηνεία της οποίας προκάλεσε τον ενθουσιασμό του Ρίχαρντ Στράους.

Η «Ιταλίδα στο Αλγέρι», μαζί με τον «Κουρέα της Σεβίλλης», και την  «Σταχτοπούτα» αποτελούν τα έργα του Ροσσίνι που βρίσκονται στο βασικό ρεπερτόριο των Λυρικών σκηνών σε όλο το κόσμο.

## Οι πρώτοι ερμηνευτές

μικρογραφία|247x247εσ|Ο Filippo Galli, ο οποίος ερμήνευσε τον ρόλο του Μουσταφά

## Σημειώσεις


## Εξωτερικοί σύνδεσμοι
* 

Κατηγορία:Όπερες του Τζοακίνο Ροσσίνι
Κατηγορία:Όπερες στην ιταλική γλώσσα
Ο Κουκούτσης κι ο Παπούτσης

[μικρογραφία|Τοιχογραφία από τη [Διαδρομή των κόμικς στις Βρυξέλλες]]
**Ο Κουκούτσης κι ο Παπούτσης** (γαλλικά: *Quick et Flupke*) είναι σειρά κόμικς του Hergé, με πρωταγωνιστές δύο μικρά αγόρια από τις Βρυξέλλες. Δημοσιευόταν στο παιδικό περιοδικό *Le Petit Vingtième* μεταξύ 1930 και 1940, παράλληλα με τον πιο γνωστό τίτλο του Hergè, το *[[Τεντέν]]*. Πρόκειται για έναν από τους πρώτους αυτοαναφορικούς τίτλους της γαλλοβελγικής παράδοσης, καθώς ο Hergé συχνά σχεδίαζε τον εαυτό του να δέχεται φάρσες από τα δύο παιδιά. Στα ελληνικά, κάποιες από τις ιστορίες μεταφράστηκαν στη ''Διάπλαση των Παίδων''.

## Δείτε επίσης
* Καθαρή γραμμή

## Παραπομπές


Κατηγορία:Βελγικά κόμικς
Κατηγορία:Χαρακτήρες κόμικς που δημιουργήθηκαν το 1930
Κυκλοπεντένιο

To **κυκλοπεντένιο **(αγγλικά *Cyclopentene*) είναι οργανική χημική ένωση, που περιέχει άνθρακα και υδρογόνο, δηλαδή είναι υδρογονάνθρακας, με μοριακό τύπο '''C<sub>5</sub>H<sub>8</sub>'''. Πιο συγκεκριμένα, ανήκει στην ομόλογη σειρά των κυκλοαλκενίων, δηλαδή των ακόρεστων αλεικυκλικών υδρογονανθράκων με ένα διπλό δεσμό. Δομικά, κάθε μόριό του αποτελείται από έναν ισοκυκλικό δακτύλιο που αποτελείται από πέντε (5) άτομα άνθρακα, δύο (2) από τα οποία συνδέονται με ένα διπλό δεσμό. Το κυκλοπεντένιο ανήκει στην ομόλογη σειρά των κυκλοαλκενίων, δηλαδή των ακόρεστων υδρογονανθράκων με ένα δακτύλιο και ένα διπλό δεσμό.

Ο όρος επεικτείνεται και πέρα της «μητρικής» ένωσης, και σε μια σειρά «θυγατρικών» παραγώγων αυτής, που, μαζί με τη «μητρική», ονομάζονται συλλήβδην «**κυκλοπεντένια**».

## Παραγωγή

### Βιομηχανικές μέθοδοι
Το κυκλοπεντένιο μπορεί να ληφθεί μετά από πυρόλυση με ατμό νάφθας. Η μέθοδος αυτή αποδίδει περίπου 2,2 kg κυκλοπροπενίου ανά τόνο (t) νάφθας. Από την άλλη, όμως, μπορεί να παραχθεί πιο αποτελεσματικά με μερική καταλυτική υδρογόνωση 1,3-κυκλοπενταδιενίου:

40px|1,3-κυκλοπενταδιένιο \mathrm{+ H_2 \xrightarrow{Ni}} 40px|κυκλοπεντένιο
Επίσης, μπορεί να παραχθεί με μερική καταλυτική αφυδρογόνωση κυκλοπεντανίου:

40px|1,3-κυκλοπεντάνιο \mathrm{\xrightarrow{Pd}H_2 +} 40px|κυκλοπεντένιο

Άκόμη, είναι δυνατό να παραχθεί με αναμόρφωση βινυλοκυκλοπροπανίου σε κυκλοπεντένιο.
40px|βινυλοκυκλοπροπένιο \mathrm{\xrightarrow{}} 40px|κυκλοπεντένιο


## Ιδιότητες

### Φυσικοχημικές
Το χημικά καθαρό κυκλοπεντένιο, στις «κανονικές συνθήκες περιβάλλοντος», δηλαδή σε θερμοκρασία 25°C και υπό πίεση 1 atm, είναι άχρωμο υγρό με οσμή παρόμοια με αυτήν της βενζίνης.

### Χημική συμπεριφορά
Το κυκλοπεντένιο, δίνει αντιδράσεις προσθήκης και αντιδράσεις κυκλοπροσθήκης σε διπλό δεσμό, όπως είναι χαρακτηριστικό των αλκενίων και των κυκλοαλκενίων.

Αντιδράσεις υποκατάστασης πραγματοποιούνται σε αλλυλικές θέσης, όπως επίσης συμβαίνει και με τα αλκένια και με τα κυκλοαλκένια.

Η κυκλοπεντανόνη μπορεί να συνθεθεί με καταλυτική οξείδωση κυκλοπροπενίου με διοξυγόνο (O2).

Ο στερεοεκλεκτικός σχηματισμός του trans-τρικυκλο[5.3.0.02,6]δεκανίου με φωτοχημικό διμερισμό κυκλοπεντενίου είναι ένα απλό παράδειγμα φωτοδιμερισμού με (αυτο)κυκλοπροσθήκη [2+2]:
κέντρο|Φωτοδιμερισμός κυκλοπεντενίου

Η παραπάνω αντίδραση δίνει απόδοση 55%.

## Εφαρμογές
Το κυκλοπεντένιο παράγεται βιομηχανικά σε μεγάλες ποσότητες και χρησιμοποιήθηκε ως μονομερές για τη σύνθεση των πλαστικών, καθώς και σε μια σειρά από (άλλες) χημικές συνθέσεις.

## Αναφορές και σημειώσεις


## Πηγές

* Ν. Αλεξάνδρου, *Γενική Οργανική Χημεία*, ΘΕΣΣΑΛΟΝΙΚΗ 1985: Σελ.126, 6.1.
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

Κατηγορία:Μονομερή
Κατηγορία:Κυκλοαλκένια
Κατηγορία:C5
Κατηγορία:Μητρικές ενώσεις
Ποταμός Γιορκ

Η ονομασία **Ποταμός Γιορκ** μπορεί να αναφέρεται σε έναν από τους εξής ποταμούς:

Στις Ηνωμένες Πολιτείες Αμερικής:
*Ποταμός Γιορκ (Βιρτζίνια)
*Ποταμός Γιορκ (Μέιν)

Στον Καναδά:
*Ποταμός Γιορκ (Οντάριο)
*Ποταμός Γιορκ (Κεμπέκ)
Σοφία Ολυμπίου

Η **Σοφία Ολυμπίου** (Σοφία-Γλυκερία Χαλκιοπούλου, 23 Μαρτίου 1935 - 25 Σεπτεμβρίου 2017) ήταν Ελληνίδα ηθοποιός της τηλεόρασης, του θεάτρου και του κινηματογράφου.

## Βιογραφία
Η Σοφία Ολυμπίου καταγόταν από καλλιτεχνική οικογένεια. Το πατρικό της όνομα ήταν Σοφία-Γλυκερία Χαλκιοπούλου. Πατέρας της ήταν ο ηθοποιός Γιάννης Χαλκιόπουλος και μητέρα της η ηθοποιός Ελένη Λαλαούνη. Από την πλευρά του πατέρα της ο παππούς της Νίκος Χαλκιόπουλος ήταν ηθοποιός και η γιαγιά της ήταν η επίσης ηθοποιός Σοφία Χαλκιοπούλου. Από τη μεριά της μητέρας της, μόνο η γιαγιά της ήταν ηθοποιός, η Ολυμπία Λαλαούνη.

Πρώτος της σύζυγος ήταν ο Γιώργος Ολύμπιος, ενώ δεύτερος σύζυγος ήταν ο Χριστόφορος Καζαντζίδης. 

## Παραπομπές

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κωστής Αχνιώτης

Ο **Κωστής Αχνιώτης** (1952 – 4 Απριλίου 2017) ήταν Ελληνοκύπριος ακτιβιστής υπέρ της επανένωσης της Κύπρου και δραστήριο μέλος της εξωκοινοβουλευτικής Αριστεράς της Κύπρου.

Ο Κωστής Αχνιώτης γεννήθηκε στη Λευκωσία το 1952 και σπούδασε βιοχημεία στο Μονπελιέ της Γαλλίας. Με την επιστροφή του στην Κύπρο, συνεργάστηκε με το έντυπο «Δελτίο Συζήτησης» από το 1976. Το 1985 συμμετείχε στην έκδοση του περιοδικού «Εντός των τειχών» και από το 1999 ως το 2004 στην έκδοση του περιοδικού «Εξ Υπαρχής». Από το 1998 ως το 2001 συμμετείχε στη συντακτική ομάδα του δικοινοτικού περιοδικού "Hate” και από το 2008 στην έκδοση του περιοδικού «Το Καλέμι», το οποίο αποτελούσε έντυπο της Ελληνοκυπριακής συνιστώσας της Πλατφόρμας ΕΚ και ΤΚ Εκπαιδευτικών «Ενωμένη Κύπρος». Επίσης ήταν εκ των ιδρυτικών μελών των φίλων του Ακάμα και μέλος της Κινηματογραφικής Λέσχης Λευκωσίας. Στο δημοψήφισμα για το Σχέδιο Ανάν το 2004 δραστηριοποιήθηκε υπέρ του «Ναι».

Στην κηδεία του Κ. Αχνιώτη παρευρέθηκαν Ελληνοκύπριοι και Τουρκοκύπριοι. Ανάμεσα στους ομιλητές ήταν ο Τάκης Χατζηδημητρίου, καθώς και ο πρόεδρος της συντεχνίας Τ/κ δασκάλων, Σενέρ Ερτσίλ, ο οποίος μίλησε για τους κοινούς αγώνες που είχαν δώσει. Ο ηγέτης των Τουρκοκυπρίων Μουσταφά Ακιντζί απέστειλε στεφάνι.

Τον Σεπτέμβριο του 2017 υποστηρικτές του Κωστή Αχνιώτη ζήτησαν τη μετονομασία του δρόμου μπροστά από το συμβολικό κτήριο Λήδρα Πάλλας (χώρος όπου διεξήχθησαν συνομιλίες για το Κυπριακό) σε «δρόμο Κωστή Αχνιώτη», όμως ο δήμαρχος Λευκωσίας, Κωνσταντίνος Γιωρκάτζης (γιός του Πολύκαρπου Γιωρκάτζη, θετός γιος του Τάσσου Παπαδόπουλου, εγγονός του Αναστάσιου Γ. Λεβέντη) απέρριψε την αίτηση.

## Παραπομπές


Κατηγορία:Κύπριοι αγωνιστές
ΟΥΕΦΑ Σούπερ Καπ 2014

Το **ΟΥΕΦΑ Σούπερ Καπ 2014** ήταν το 39ο Σούπερ Καπ, έναν ετήσιο ποδοσφαιρικό αγώνα που διοργανώνεται από την UEFA, όπου συμμετείχαν η νικήτρια του Τσάμπιονς Λιγκ 2013-14, Ρεάλ Μαδρίτης και η νικήτρια του Γιουρόπα Λιγκ 2013–14, Σεβίλλη.

Η Ρεάλ Μαδρίτης αναδείχθηκε νικήτρια, νικώντας την Σεβίλλη με 2-0.

## Στάδιο
thumb|Το Κάρντιφ Σίτι Στέιντιουμ
Στις 30 Ιουνίου 2012 ανακοινώθηκε από την UEFA ότι το Κάρντιφ Σίτι Στέιντιουμ θα φιλοξενήσει το Σούπερ Καπ 2014. Ήταν το πρώτο Σούπερ Καπ που φιλοξένησε η Ουαλία. Εγκαινιάστηκε το 2009 και είναι έδρα της Κάρντιφ Σίτι.

## Ομάδες

## Πριν τον αγώνα
### Εισιτήρια
Τα εισιτήρια εκδόθηκαν από τις 5 ως τις 27 Ιουνίου 2014. Οι τιμές ήταν £110, £75 και £40.

### Διαιτητές
Ο Άγγλος Μαρκ Κλάτενμπεργκ διορίστηκε από την UEFA να είναι ο διαιτητής του αγώνα, συνοδευόμενος από τους, επίσης Άγγλους, βοηθούς διαιτητές Σάιμον Μπεκ και Στιούαρτ Μπερτ, τέταρτο διαιτητή Ντάρεντ Ίνγκλαντ και τους πρόσθετους διαιτητές Μάικλ Όλιβερ και Άντονι Τέιλορ.

Ήταν η πρώτη φορά που οι διαιτητές χρησιμοποίησαν σπρέι αφρού σε επίσημο αγώνα της UEFA

## Αγώνας

### Στατιστικά



## Παραπομπές


## Εξωτερικοί σύνδεσμοι
*ΟΥΕΦΑ Σούπερ Καπ, UEFA.com
*Ιστορία Σούπερ Καπ, 2014, UEFA.com

2014
120 χτύποι το λεπτό

Το ***120 χτύποι το λεπτό*** (πρωτότυπος τίτλος: ***120 battements par minute***) είναι γαλλική δραματική ταινία του 2017 σε σκηνοθεσία του Ρομπέν Καμπιγιό.

## Πλοκή
Στις αρχές της δεκαετίας του '90 στο Παρίσι, η οργάνωση ACT UP, που ασχολείται με το HIV/AIDS, ασκεί κριτική στη γαλλική κυβέρνηση και στις φαρμακευτικές εταιρείες. Όταν μία φαρμακευτική εταιρεία γνωστοποιεί πως θα ανακοινώσει τα αποτελέσματα της έρευνάς της για το HIV/AIDS σε ένα χρόνο, η οργάνωση δραστηριοποιείται μέσω δημόσιων διαμαρτυριών και επιθέσεων στην εταιρεία. Οι δράσεις αυτές δεν αρέσουν σε όλα τα μέλη της οργάνωσης και υπάρχουν εσωτερικές διαφωνίες. Επιπλέον, στην οργάνωση συζητούν τι πρέπει να κάνουν για ένα πιο αποτελεσματικό φεστιβάλ υπερηφάνειας. Παράλληλα, ο Νατάν, νέο μέλος της οργάνωσης, γνωρίζει και συνάπτει σχέση με τον Σεν, ένα παλιό μέλος. 

Στην πορεία, η υγεία του Ζερεμί, ενός μελους της ACT UP, επιδεινώνεται και λίγο μετά πεθαίνει. Μετά τον θάνατό του, η ομάδα κατεβαίνει στον δρόμο και θρηνεί δημόσια. Επίσης, όσο προχωρά η σχέση του Σεν με τον Νατάν, χειροτερεύει και η κατάσταση του Σεν. Όταν βγαίνει από το νοσοκομείο, πηγαίνει στο σπίτι του Νατάν και μαζί έρχεται και η μητέρα του Σεν. Ο Νατάν του κάνει ευθανασία και μετά καταφθάνουν στο σπίτι τα μέλη της οργάνωσης. Την επόμενη μέρα, ο Νατάν ζητά από τον Τιμπό να περάσουν τη νύχτα μαζί. Τα μέλη της ομάδας εισβάλουν σε ένα συνέδρειο ιατρικής και πετούν τις στάχτες του Σεν, κατόπιν παράκλησής του. 

## Διανομή
*Ναουέλ Περέζ Μπισκαγιάρ ως Σεν
*Αρνό Βαλουά ως Νατάν
*Αντέλ Ενέλ ως Σοφί
*Αντουάν Ρεινάρτζ ως Τιμπό

## Βραβεία/Διακρίσεις
Η ταινία κέρδισε το Μέγα Βραβείο, το FIPRESCI και τον Queer Φοίνικα στο φεστιβάλ των Καννών.

Στα Βραβεία Σεζάρ κέρδισε έξι βραβεία: καλύτερης ταινίας, πρωτότυπου σεναρίου, Β' Ανδρικού Ρόλου (Αντουάν Ρεινάρτζ), ανερχόμενου ηθοποιού (Ναουέλ Περέζ Μπισκαγιάρ), πρωτότυπης μουσικής και μοντάζ, ενώ ήταν υποψήφια για άλλα επτά: σκηνοθέτη, Β' Γυναικείου Ρόλου (Αντέλ Ενέλ), ανερχόμενου ηθοποιού (Αρνό Βαλουά), ήχου, φωτογραφίας, σχεδιασμού κοστουμιών και σχεδιασμού παραγωγής.

Στα Βραβεία Ευρωπαϊκού Κινηματογράφου κέρδισε στην κατηγορία καλύτερου μοντάζ και ήταν υποψήφια σε άλλες δύο: καλύτερης ταινίας και καλύτερου ηθοποιού (Ναουέλ Περέζ Μπισκαγιάρ).

Ήταν υποψήφια για το Βραβείο Satellite Καλύτερης Ξενόγλωσσης Ταινίας και για το Βραβείο Lux. Ήταν η πρόταση της Γαλλίας για την καλύτερη ξενόγλωσση ταινία στα 90ά βραβεία Όσκαρ.

## Παραπομπές


Κατηγορία:Ταινίες του 2017
Κατηγορία:Γαλλόφωνες ταινίες
Κατηγορία:Γαλλικές δραματικές ταινίες
Κατηγορία:Γαλλικές ταινίες συσχετιζόμενες με ΛΟΑΤ
Κατηγορία:Ταινίες σχετικά με ακτιβιστές
Κατηγορία:Ταινίες τοποθετημένες στο Παρίσι
Κατηγορία:Γαλλικές ταινίες της δεκαετίας 2010
Κατηγορία:Νικητές Μέγα Βραβείου Φεστιβάλ Καννών
Ρενάτα Τομάνοβα

Η **Ρενάτα Τομάνοβα** (*[[λατινικό αλφάβητο]] : Renáta Tomanová*), γεννημένη στις 9 Δεκεμβρίου 1954, είναι Τσεχοσλοβάκα, σήμερα Τσέχα, πρώην αθλήτρια της αντισφαίρισης. 

Το 1975, μαζί με τη Μαρτίνα Ναβρατίλοβα, εκπροσώπησαν την Τσεχοσλοβακία στο Φεντ καπ όπου κέρδισαν το κύπελλο νικώντας στον τελικό την Αυστραλία 3-0. Μεταξύ 1975 και 1981 έπαιξε σε 18 αγώνες για την ομάδα της Τσεχοσλοβακίας με ρεκόρ με απώλειες 20-7. 

Τον Μάιο του 1975 κέρδισε τον τίτλο του απλού στο πρωτάθλημα της Δυτικής Γερμανίας στο Αμβούργο. Το 1976 έφτασε στο τελικό τόσο στο Γαλλικού όπεν όσο και στο Αυτραλιανό όπεν. Έχασε στο γαλλικό όπεν από την Σου Μπάρκερ με 6-2, 0-6, 6-2 και στο όπεν Αυστραλίας από την Evonne Goolagong Cawley με 6-2, 6-2. Η Τομάνοβα έφτασε επίσης στον τελικό του διπλού γυναικών στο Αυστραλιανό με συμπαίκτρια την Λέσλι Τέρνερ Μπάουρι όπου έχασαν από τις Εβόν Γκουλαγκόνγκ Κόουλι & Έλεν Γκουρλέι Κόουλι.

Τον Μάιο του 1977 έφτασε στον τελικό του Ιταλικού ανοιχτού πρωταθλήματος. Το 1978 η Τομάνοβα με συμπαίκτρια την Μπέτσι Νάγκελσεν κέρδισαν το διπλό του Αυστραλιανού όπεν νικώντας τις Ναόκο Σάτο & Παμ Γουίτκρος με 7-5, 6-2. Κέρδισε το Ρολάν Γκαρός το 1978 στο διπλό μεικτό με συμπαίκτη τον Πάβελ Σλόζιλ όταν οι αντίπαλοί τους αποχώρησαν μετά το πρώτο σετ.

Στο πρωτάθλημα του Γουίμπλεντον έφτασε στον τρίτο γύρο στο απλό πέντε φορές και μία φορά στο διπλό. Το 1979 έφτασε στον προημιτελικό των μικτών διπλών με συμπαίκτη τον Τζομ Μαρκς..
Προπονήτριά της ήταν η Βέρα Σούκοβα.

Το 2011 έλαβε βραβείο από τη Γερμανική Ομοσπονδία Τένις (DTB) για τα επιτεύγματά της κατά τη διάρκεια της σεζόν του 2010.

## Παραπομπές


Κατηγορία:Τσεχοσλοβάκες αθλήτριες της αντισφαίρισης
Κατηγορία:Νικητές Αυστραλιανού Όπεν (αντισφαίριση)
Κατηγορία:Νικητές Γαλλικού Όπεν
Όγκνιεν Βράνιες

Ο **Όγκνιεν Βράνιες** (βοσνιακά: *Ognjen Vranješ*, 24 Οκτωβρίου 1989) είναι Βόσνιος ποδοσφαιριστής, που αγωνίζεται ως κεντρικός αμυντικός για την Χαταϊσπόρ.

## Καριέρα
Μεταξύ άλλων, έχει αγωνιστεί σε ομάδες όπως ο Ερυθρός Αστέρας Βελιγραδίου, η Κρασνοντάρ, η ΑΕΚ και η Σπόρτινγκ Χιχόν. Επίσης, έχει αγωνιστεί και με την Εθνική Βοσνίας και Ερζεγοβίνης U21, καθώς και με την Εθνική Ανδρών, με την οποία έχει συμμετάσχει και στο Μουντιάλ του 2014.
Από τον Ιούλιο του 2022, αγωνίζεται στην Χαταϊσπόρ.

## Τίτλοι
### Συλλογικοί
;ΑΕΚ
* Πρωτάθλημα Ελλάδας** ([[Σούπερ Λίγκα 2017–18|2018]])**

## Παραπομπές


## Εξωτερικοί σύνδεσμοι

*
*
*
*

Κατηγορία:Σερβοβόσνιοι
Κατηγορία:Βόσνιοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Βοσνίας και Ερζεγοβίνης Κ21
Κατηγορία:Ποδοσφαιριστές Εθνικής Βοσνίας και Ερζεγοβίνης
Κατηγορία:Ποδοσφαιριστές Μπόρατς Μπάνια Λούκα
Κατηγορία:Ποδοσφαιριστές Ερυθρού Αστέρα
Κατηγορία:Ποδοσφαιριστές Νάπρεντακ Κρούσεβατς
Κατηγορία:Ποδοσφαιριστές ΦΚ Κρασνοντάρ
Κατηγορία:Ποδοσφαιριστές ΦΚ Σερίφ Τιράσπολ
Κατηγορία:Ποδοσφαιριστές Αλάνια Βλαντικαφκάς
Κατηγορία:Ποδοσφαιριστές Ελάζιγκσπορ
Κατηγορία:Ποδοσφαιριστές ΦΚ Τομ Τομσκ
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σουπερλίγκα Σερβίας
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές ΡΣΚ Άντερλεχτ
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Πρέμιερ Λιγκ Βοσνίας και Ερζεγοβίνης
Κατηγορία:Ποδοσφαιριστές Πρωταθλήματος Μολδαβίας
Κατηγορία:Ξένοι ποδοσφαιριστές στην Τουρκία
Κατηγορία:Ξένοι ποδοσφαιριστές στο Βέλγιο
Κατηγορία:Ποδοσφαιριστές Χαταϊσπόρ
Γεώργιος Βεργωτής

Ο **Γεώργιος Βεργωτής** (1893-1965) ήταν Έλληνας εφοπλιστής και ευεργέτης.

## Βιογραφία

Γεννήθηκε το 1893 στα Κουρκουμελάτα Κεφαλονιάς. Ήταν το 5ο από τα 8 τέκνα των Ρόκου Βεργωτή και της Ευτυχίας Κορνέλλου. Διδάχθηκε τα πρώτα του γράμματα στην Κεφαλλονιά και στη συνέχεια σπούδασε στην Ροβέρτειο Σχολή της Κωνσταντινούπολης και την Εμπορική Σχολή της Χάλκης. Μετέβη στην Μασσαλία όπου σπούδασε στην εκεί Ναυτική Ακαδημία, και από το 1918 ασχολήθηκε με την ναυτιλιακή επιχείρηση του πατέρα του, "Vergottis Ltd". Ανέλαβε την διεύθυνση του γραφείου της εταιρείας στο Κάρντιφ από τον αδελφό του, και το 1921 αγόρασε μαζί με τους αδελφούς του 4 φορτηγά πλοία, τα οποία ωστόσο χάθηκαν κατά την διάρκεια του Β΄ Παγκοσμίου Πολέμου.

Παράλληλα από το τέλος της δεκαετίας του 1930 μετέφερε την έδρα της ναυτιλιακής του εταιρείας στη Νέα Υόρκη, ενώ μετά το τέλος του Β΄ Παγκοσμίου Πολέμου αγόρασε 3 πλοία ώστε να επανεκκινήσει την εταιρεία του. Την δεκαετία του 1950 ξεκίνησε ένα πρόγραμμα ναυπηγήσεων νέων πλοίων από την Ιαπωνία, το οποίο συνέχισε μέχρι το δεύτερο μισό της επόμενης δεκαετίας.

Υπήρξε μέλος του διοικητικού συμβουλίου της Ένωσης Ελλήνων Εφοπλιστών για τέσσερις θητείες.

Πέθανε από καρδιακή προσβολή στις 27 Αυγούστου 1965 στο Λονδίνο, σε ηλικία 72 ετών, ενώ ανέβαινε τις σκάλες του αεροσκάφους για να επιστρέψει στην Κεφαλλονιά. Τάφηκε στο χωριό που γεννήθηκε, τα Κουρκουμελάτα.

## Φιλανθρωπίες και διακρίσεις

Έμεινε το μεγαλύτερο διάστημα της ζωής του εκτός Ελλάδας, ωστόσο όταν χρειάστηκε έδειξε το ενδιαφέρον του και έδωσε μέρος της περιουσίας του σε αυτήν, κυρίως στην πατρίδα του, την Κεφαλλονιά. Σημαντικότερο παράδειγμα ήταν οι σεισμοί του 1953 που έπληξαν τα Ιόνια νησιά. Λόγω της φιλανθρωπικής του δράσης η Ακαδημία Αθηνών του απένειμε χρυσό μετάλλιο το 1964 ανακηρύσσοντάς τον εθνικό ευεργέτη.

Το 1958 κατασκευάστηκε με δωρεά του το στάδιο Αργοστολίου «Ανδρέας Βεργωτής».

Προς τιμήν του υπάρχει ένας ανδριάντας στο Πνευματικό Κέντρο των Κουρκουμελάτων από όπου και κατάγεται, ο οποίος παρουσιάστηκε στο κοινό τον Οκτώβριο του 2019 και δημιουργήθηκε από τον Γεώργιο Ρούσση. Το φιλανθρωπικό του έργο όμως συνεχίζεται από την οικογένεια του, μέσω του ιδρύματος Μαρής και Γεωργίου Βεργωτή.

## Παραπομπές


## Εξωτερικοί σύνδεσμοι
*Γεώργιος Βεργωτής στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες εφοπλιστές
Κατηγορία:Έλληνες ευεργέτες